**Santa Cruz** on suomalainen hard rock -yhtye, joka perustettiin Helsingissä vuonna 2007. Yhtyeen perustajajäseniin kuuluvat laulaja-kitaristi Arttu "Archie Cruz" Kuosmanen ja kitaristi Joonas "Johnny Cruz" Parkkonen. Myöhemmin kokoonpanoon liittyivät basisti Mitja "Middy Cruz" Toivonen sekä rumpali Tapani "Tazzy Cruz" Fagerström. Vuonna 2012 Santa Cruz solmi levytyssopimuksen Spinefarm Recordsin kanssa julkaistuaan kaksi omakustanne EP:tä. Yhtyeen debyyttialbumi *Screaming for Adrenaline* julkaistiin vuotta myöhemmin, minkä jälkeen Santa Cruz aloitti ensimmäiset Euroopan-kiertueensa.

Vuonna 2015 julkaistiin yhtyeen toinen studioalbumi *Santa Cruz*, joka nousi Suomen virallisen albumilistan kolmannelle sijalle. Seuraavana vuonna Santa Cruz aloitti ensimmäiset ulkomaankiertueensa Yhdysvalloissa ja Japanissa. Yhtyeen kolmas albumi *Bad Blood Rising* julkaistiin vuonna 2017, ja se nousi Suomen albumilistan viidenneksi. Keväällä 2018 Johnny, Middy ja Tazzy Cruz ilmoittivat jättäneensä yhtyeen kesken Yhdysvaltojen-kiertueen. Archie Cruz päätti jatkaa yhtyeen ainoana alkuperäisjäsenenä, ja Santa Cruzin neljäs studioalbumi *Katharsis* julkaistiin vuonna 2019.

Santa Cruz on uransa aikana saanut yhteensä kolme Emma-ehdokkuutta. Vuonna 2017 yhdysvaltalainen *Rolling Stone* -lehti nosti Santa Cruzin "10 yhtyettä jotka tulee tietää nyt" -listalle. Yhtyeen musiikkia on myös käytetty yhdysvaltalaisen ESPN-urheilukanavan ohjelmissa, ja vuonna 2016 Santa Cruz esiintyi yhdysvaltalaisen AXS TV:n Breaking Band -ohjelmassa.

Historia
--------

### Perustaminen ja *Screaming for Adrenaline* (2007–2013)

Santa Cruz Nosturissa kesäkuussa 2011.
Laulaja-kitaristi Arttu "Archie Cruz" Kuosmanen ja kitaristi Joonas "Johnny Cruz" Parkkonen perustivat Santa Cruzin vuonna 2007. Yhtyeen nimi on peräisin kalifornialaiselta Santa Cruzin kaupungilta, johon Archie Cruz oli törmännyt karttapallossa. Ensimmäisessä kokoonpanossa rumpuja soitti Leo Stillman, joka on sittemmin tullut tunnetuksi sooloartistina. Vuonna 2008 rumpali Tomi Pulkkinen ja basisti Mitja "Middy Cruz" Toivonen liittyivät Santa Cruziin, ja yhtye julkaisi ensimmäisen demonsa. Vuonna 2009 Santa Cruz osallistui Ääni ja vimma -musiikkikilpailuun. Tämän jälkeen Pulkkisen korvasi Tapani "Tazzy Cruz" Fagerström, ja yhtye julkaisi omakustanne EP:n *Another Rush for Adrenaline*. Vuonna 2011 Santa Cruz julkaisi toisen omakustanne EP:n *Anthems for the Young ’n’ Restless*.

Vuonna 2012 Santa Cruz allekirjoitti levytyssopimuksen Spinefarm Recordsin kanssa. Yhtyeen debyyttialbumi *Screaming for Adrenaline* julkaistiin 26. huhtikuuta 2013, ja se nousi parhaimmillaan Suomen virallisen albumilistan 27. sijalle. Levyltä julkaistiin kaksi singleä: "Relentless Renegades" ja "Nothing Compares to You". *Screaming for Adrenaline* sai hyviä arvosteluja kriitikoilta, muun muassa *Soundi* sijoitti yhtyeen "uusien tukkametallibändien pelikentällä" kärkijoukkoon. Vuonna 2013 Santa Cruz allekirjoitti sopimuksen kansainvälisen TKO Agency -ohjelmatoimiston kanssa ja kiersi Saksaa ja Belgiaa Skid Row -yhtyeen lämmittelijänä. Kesällä Santa Cruz esiintyi ensimmäistä kertaa Isossa-Britanniassa, ja syksyllä yhtye aloitti Britannian-kiertueen Kobra and the Lotus -yhtyeen lämmittelijänä.

### *Santa Cruz* (2014–2016)

Santa Cruzin toisen albumin ensimmäinen single "We Are the Ones to Fall" julkaistiin helmikuussa 2014, ja se nousi parhaimmillaan Suomen radiosoittolistan sijalle 48. Albumin toinen single "Wasted and Wounded" julkaistiin lokakuussa. Se nousi radiolistan sijalle 46. Joulukuussa 2014 Santa Cruz teki ensimmäisen pressikiertueensa Yhdysvaltoihin, ja yhtye esiintyi New Yorkissa ja Los Angelesissa. "My Remedy" julkaistiin yhtyeen tulevan levyn kolmantena singlenä helmikuussa 2015. Santa Cruz allekirjoitti myös sopimuksen yhdysvaltalaisen ESPN-urheilukanavan kanssa, joka tulisi jatkossa käyttämään neljää yhtyeen kappaletta ohjelmiensa taustalla.

Santa Cruz esiintymässä Rakuuna Rock -tapahtumassa heinäkuussa 2014.
Santa Cruzin toinen albumi *Santa Cruz* julkaistiin Suomessa 6. maaliskuuta, Isossa-Britanniassa 9. maaliskuuta ja muualla maailmassa 10. maaliskuuta 2015. Levy nousi Suomen albumilistalla kolmanneksi. Albumin tuotti kitaristi Johnny Cruz, ja se sai jälleen hyviä arvosteluja. Muun muassa Kaaoszine luonnehti levyä sanoin: "tuoretta, raikasta ja todella taidokkaasti toteutettua raskasmetallia". Albumin julkaisun jälkeen yhtye aloitti mittavan Euroopan-kiertueen Amaranthen kanssa. Santa Cruz nähtiin myös Amaranthen Yhdysvaltojen-kiertueella. Toukokuussa 2015 Santa Cruz esiintyi Yhdysvalloissa Rock on the Range -festivaalilla, ja kesällä yhtye lämmitteli AC/DC:tä ja Scorpionsia näiden Suomen konserteissa. Syksyllä 2015 Santa Cruz kiersi Pohjoismaissa ja Englannissa, sekä esiintyi Motörhead-yhtyeen Motörboat-risteilyllä. Santa Cruz vieraili myös Robinin syyskuussa julkaistulla singlellä "Yö kuuluu meille".

Helmikuussa 2016 Santa Cruz esiintyi yhdysvaltalaisen AXS TV:n *Breaking Band* -ohjelmassa, jossa Sebastian Bach mentoroi heitä. Ohjelman jälkeen Bach kutsui Santa Cruzin tämän Yhdysvaltojen-kiertueen lämmittelijäksi. Ennen tätä Santa Cruz kiersi Europpaa Reckless Loven kanssa. Maaliskuussa Santa Cruz oli myös ehdolla vuoden 2015 yhtyeeksi ja heidän toinen levy vuoden rock-albumiksi Emma-gaalassa. Toukokuussa 2016 Santa Cruz julkaisi singlen "Skydiving Without a Parachute", joka nousi radiolistan sijalle 31. Syksyllä Santa Cruz esiintyi ensimmäistä kertaa Japanissa. Syyskuussa yhtye nähtiin Tuukka Temosen ohjaamassa *Teit meistä kauniin* -elokuvassa, jossa Santa Cruz esitti Tehosekoitin-yhtyettä. Marraskuussa 2016 Santa Cruz julkaisi cover-version One Directionin kappaleesta "Drag Me Down".

### *Bad Blood Rising* ja yhtyeen hajoaminen (2017–2018)

Santa Cruz Moskovassa syyskuussa 2017.
Toukokuussa 2017 Santa Cruz solmi uuden levytyssopimuksen Sakara Recordsin kanssa. Yhtye julkaisi myös kolmannen albuminsa ensimmäisen singlen "River Phoenix", joka nousi radiolistan sijalle 52. Heinäkuussa Santa Cruz järjesti Helsingin Suvilahden Tiivistämöllä oman CruzFest-festivaalinsa. Yhdysvaltalainen *Rolling Stone* -lehti nosti myös Santa Cruzin "10 bändiä jotka tulee tietää nyt" -listalle. Yhtye julkaisi singlen "Young Blood Rising" syyskuussa 2017, ja se nousi parhaimmillaan radiolistan sijalle 22. Santa Cruzin kolmas albumi *Bad Blood Rising* julkaistiin 6. lokakuuta 2017 Suomessa ja Japanissa, ja 10. marraskuuta muualla maailmassa. Albumin tuotannosta vastasi jälleen kitaristi Johnny Cruz ja maailmanlaajuisesta levityksestä M-Theory Audio. Levy nousi parhaimmillaan Suomen albumilistalla viidenneksi ja fyysisellä albumilistalla toiseksi. *Bad Blood Rising* sai positiivisen vastaanoton kriitikoilta. Kaaoszine totesi: "Tämän albumin perusteella yhtyeelle voi povata yhä edelleen nousukiitoista uraa." Albumin julkaisua seurasi mittava Euroopan-kiertue. Helmikuussa 2018 *Bad Blood Rising* oli ehdolla vuoden 2017 rock-albumiksi Emma-gaalassa. Yhtye joutui myös perumaan Suomen konserttejaan basisti Middy Cruzin murrettua kätensä.

Maaliskuussa 2018 Santa Cruz aloitti uuden Yhdysvaltojen-kiertueen Fozzyn lämmittelijänä. Santa Cruz kuitenkin tiedotti 18. maaliskuuta peruvansa loput kiertueen esiintymiset. Samalla Johnny, Middy ja Tazzy Cruz tiedottivat omilla sosiaalisen medioiden tileillään jättäneensä yhtyeen. Johnny Cruz kommentoi päätöstä sanoen: "En voi enää olla mukana tilanteessa, jossa joudun jatkuvasti pelkäämään, tekeekö joku peruuttamatonta vahinkoa itselleen tai jollekin toiselle." Archie Cruz sen sijaan kertoi, että hänet oli potkittu ulos yhtyeen kiertuebussista ja ettei kiertueen peruminen ollut hänen päätöksensä. Santa Cruz tiedotti 21. maaliskuuta 2018 selvittävänsä tilannetta sanoen: "Kaikilla bändeillä on ongelmia, me selvitämme yhtä sellaista parhaillaan, mutta me tulemme kaikki olemaan okei." Tästä huolimatta yhtye ilmoitti peruvansa kaikki loppuvuoden esiintymiset 9. huhtikuuta. Archie Cruz on myöhemmin kertonut yhtyeen hajoamisen olleen "vuosien tulehtuneiden välien" lopputulos. Hän vertasi hajoamista "painekattilaan, joka räjähti". Entisistä jäsenistä Tapani "Tazzy" Fagerström on sittemmin jatkanut soittamista Lost Societyssa ja Mitja "Middy" Toivonen Bodom After Midnightissa. Joonas "Johnny" Parkkonen on toiminut muun muassa Lost Societyn tuottajana ja Apocalyptican äänittäjänä.

Archie Cruz ilmoitti 17. huhtikuuta 2018 yhdysvaltalaisen Brody DeRozien olevan Santa Cruzin uusi kitaristi. DeRozie ilmoitti kuitenkin jättäneensä yhtyeen 24. toukokuuta 2018. Venäläinen Pavel "Pav Cruz" Popov ilmoitettiin yhtyeen uudeksi kitaristiksi 10. heinäkuuta 2018. Marraskuussa 2018 Archie Cruz tiedotti Santa Cruzin neljännen albumin äänitysten valmistuneen. Levyn tuotannosta vastasi Kane Churko, ja se äänitettiin The Hideout -studiossa Las Vegasissa. Archie Cruz soitti kaikki levyllä kuultavat instrumentit itse. Yhtyeeseen oli jo tässä vaiheessa kiinnitetty yhdysvaltalainen rumpali Jordan Marshall, mutta hän ei oppinut yhtyeen uusia kappaleita ja erotettiin.

### Uusi kokoonpano ja *Katharsis* (2019–2020)

Santa Cruz julkaisi uuden singlen "Changing of Seasons" 8. huhtikuuta 2019. Samalla paljastettiin yhtyeen uusi kokoonpano, johon kuuluisi jatkossa Archie Cruzin ja Pav Cruzin lisäksi basisti Eemi "Ero Cruz" Lamberg ja rumpali Tuomas "Toxy Cruz" Lehtonen. Toukokuussa yhtye julkaisi singlen "Tell Me Why". Se nousi yhtyeen ensimmäisenä kappaleena listoille Yhdysvalloissa sen saavutettua sija 37 *Billboardin* Mainstream Rock Indicator -listalla. Kappale joutui plagiointisyytösten kohteeksi, kun yhdysvaltalainen Eric Jayk väitti Santa Cruzin kopioineen hänen Wildstreet-yhtyeensä kappaletta "Easy Does It". Santa Cruz esiintyi ensimmäisen kerran uudella kokoonpanollaan Bon Jovin lämmittelijänä Tallinnan laululavalla 2. kesäkuuta 2019. Kesän aikana yhtye esiintyi myös useilla suomalaisilla festivaaleilla sekä Whitesnaken ja Steel Pantherin lämmittelijänä Saksassa. Elokuussa Santa Cruz esiintyi ensimmäistä kertaa Meksikossa ja Brasiliassa. Yhtye julkaisi myös uuden singlen "Into the War". Syyskuussa Santa Cruz julkaisi singlen "Testify".

Syys-lokakuussa Santa Cruz esiintyi Yhdysvalloissa Louder Than Life ja Aftershock-festivaaleilla sekä Los Angelesin The Viper Room -klubilla. Tämän jälkeen yhtye aloitti Yhdysvaltojen-kiertueen Atreyun lämmittelijänä. Santa Cruz tiedotti 12. syyskuuta ettei kitaristi Pav Cruzia tultaisi näkemään yhtyeen tulevalla Yhdysvaltojen-kiertueella henkilökohtaisista ja maahantulosyistä. Pav Cruz sen sijaan tiedotti eronneensa yhtyeestä pelkästään henkilökohtaisista syistä. Hänen korvaajakseen ilmoitettiin yhdysvaltalainen Joe Perez.

Santa Cruzin neljäs studioalbumi *Katharsis* julkaistiin 18. lokakuuta 2019. Levy nousi Suomen albumilistan sijalle 29, ja se sai vaisun vastaanoton kriitikoilta. Kaaoszinen arvostelussa kritisoitiin Kane Churkon tuotantoa ja todettiin: "Bändin aiempaan materiaaliin verrattuna *Katharsis* kuulostaa loppupeleissä surullisen geneeriseltä, enkä usko, että sen biisit erottuvat rock-radiokanavien soittolistoilla oikein millään tavalla."

Archie Cruz ilmoitti helmikuussa 2020 päättäneensä yhteistyön yhtyeen pitkäaikaisen managerin Jani Wilundin kanssa. Päätöksen taustalla oli Archie Cruzin muutto Yhdysvaltoihin. Toukokuussa Ero Cruz ilmoitti jättäneensä yhtyeen.

### Lisää jäsenmuutoksia ja *The Return of the Kings* (2021–)

Santa Cruzin viidennen studioalbumin äänitykset Archie Cruz aloitti Los Angelesissa, mutta koronaviruspandemiasta johtuen hän päätyi jatkamaan niitä Göteborgissa uuden tekijätiimin kanssa. Tammikuussa 2021 Archie Cruz kertoi yhtyeen tuolloiseen kokoonpanoon kuuluvan hänen lisäkseen rumpali Toxy London. Archien Cruzin aikomus on jatkaa yhtyeen luovana johtajana ja poimia mukaan muita muusikoita tarpeen mukaan. Santa Cruzin viidennen albumin ensimmäinen single "Moonchild" julkaistiin helmikuussa 2021. Toinen single "Crossfire" julkaistiin huhtikuussa.

Tammikuussa 2022 Archie Cruz ilmoitti saaneensa Santa Cruzin viidennen albumin valmiiksi. Petyttyään edellisenä vuonna julkaistujen kappaleiden vastaanottoon hän päätti aloittaa nauhoitukset alusta Sonic Pump Studiosilla ja soitti kaikki levyllä kuultavat soittimet itse. Albumin ensimmäinen single "Under the Gun" julkaistiin 25. helmikuuta. Samalla tiedotettiin Santa Cruzin uudesta kokoonpanosta, johon tulisi jatkossa kuulumaan Archie Cruzin lisäksi kitaristi Jerry Jade, basisti Tommy Bradley ja rumpali Randy McDemian. Huhtikuussa yhtye esiintyi Los Angelesin Whisky a Go Go -klubilla. Santa Cruzin viides albumi *The Return of the Kings* julkaistiin syksyllä 2022. Albumin julkaisun aikoihin yhtye esiintyi New Yorkissa ja uudemman kerran Whisky a Go Go:ssa. Syyskuulle julkaistut kolme Yhdysvaltain keikkaa peruttiin ja syyskuussa 2022 Bradley kertoi Instagramissa jättäneensä yhtyeen. Joulukuussa 2022 Santa Cruz soitti Meksikossa Hell And Heaven festareilla. Lavalla nähtiin Archien lisäksi bassossa Tommy Bradley, rummuissa Alejandro Mercado, joka tuurasi Randy McDemiania sekä kitarassa Brody joka otti Jerry Jaden paikan yhtyeen kitaristina. Alkuvuodesta 2023 Mercado korvasi McDemianin paikan Santa Cruzin rumpalina.

Musiikkityyli ja sanoitukset
----------------------------

Musiikkinäyte"Wasted and Wounded" (2015)Näyte Santa Cruzin "Wasted and Wounded" -kappaleesta yhtyeen toiselta albumiltaÄänitiedostojen kuunteluohjeet

Santa Cruzin musiikkia on kuvailtu "amerikkalaistyyliseksi hard rockiksi" ja "raskasmetalliksi". Yhtyeen suurimpiin vaikutteisiin ja esikuviin kuuluvat Guns N’ Roses, Skid Row, Def Leppard, Led Zeppelin, Metallica, Ozzy Osbourne ja Pantera.

*Screaming for Adrenaline* -albumilla Santa Cruzin musiikki otti vahvasti vaikutteita 1980-luvun glam metalista ja hard rockista. Kappaleissa oli keskeistä tarttuvat kertosäkeet ja kitarasoolot. *Santa Cruz* -albumilla yhtye siirtyi musiikillisesti raskaampaan suuntaan, mutta samalla levy sisälsi aiempaa kevyempiä ja pophenkisempiä melodioita. *Bad Blood Rising* -albumia kuvailtiin Santa Cruzin siihen mennessä monipuolisimmaksi julkaisuksi. Levy sisälsi yhtyeelle aivan uusia vivahteita, kuten akustissävytteinen "Breathe" ja Megadeth-henkinen "Pure Fucking Adrenaline". Yhtye itse luonnehti *Bad Blood Rising* -albumia heidän uransa raskaimmaksi, mutta samalla "juustoisimmaksi" levyksi.

*Katharsis*-albumia Archie Cruz kuvaili sanoin "radioystävällistä modernia raskasta rockia". Levylle on tietoisesti lähdetty hakemaan "Amerikan soundia", ja vireitä on myös laskettu. "Changing of Seasons" -singleä on myös verrattu metalcoreen. Archie on todennut, että "entiset albumit olivat enemmän esikuville kumartelua, tässä kuuluu nyt oma ääni". Vuonna 2021 julkaistulla "Moonchild"-singlellä Archie Cruz ammensi vaikutteita enemmän 1970-luvun rockmusiikista. *The Return Of The Kings* -albumia Archie Cruz kuvaili "paluuksi juurille", jota tehdessä hän pyrki "palaamaan perusasioiden äärelle" välittämättä siitä, mitä muut "haluaisivat" häneltä kuulla.

Santa Cruzin kahden ensimmäisen albumin sanoitukset käsittelivät pääasiassa juhlimista ja "nuoruuden hulluutta". Kolmas levy sisälsi aiempaa henkilökohtaisempia kappaleita, jotka käsittelivät muun muassa masennusta. Monet *Katharsis*-albumin kappaleista käsittelevät Archie Cruzin pyrkimyksiä jälleenrakentaa Santa Cruz, kun taas osa käsittelee ihmissuhteita.

Kokoonpano
----------

Santa Cruzin logo vuosina 2013–2018 (*yläkuva*), 2019–2020, (*keskikuva*) ja vuodesta 2021 eteenpäin (*alakuva*).
### Nykyiset jäsenet

* Arttu "Archie Cruz" Kuosmanen – laulu, kitara (2007–)

### Entiset jäsenet

* Leo Stillman – rummut (2007)
* Tomi Pulkkinen – rummut (2008–2009)
* Joonas "Johnny" Parkkonen – kitara, taustalaulu (2007–2018)
* Mitja "Middy" Toivonen – basso, taustalaulu (2008–2018)
* Tapani "Tazzy" Fagerström – rummut, taustalaulu (2009–2018)
* Brody DeRozie – kitara (2018 ja 2023-2024)
* Jordan Marshall – rummut (2018–2019)
* Pavel "Pav" Popov – kitara (2018–2019)
* Eemi "Ero" Lamberg – basso (2019–2020)
* Joe Perez – kitara (2019)
* Tuomas "Toxy London" Lehtonen – rummut (2019–2022)
* Tommy Bradley – basso (2022)
* Jerry Jade – kitara (2022)
* Randy McDemian – rummut (2022-2023)
* Alejandro Mercado – rummut (2023-2023)
* Luke Man – basso (2023–2024)
* Wade Murff – rummut (2023–2024)

### Aikajana


bar:Luke. From 01/04/2023
till:end color:bass

Diskografia
-----------

*Pääartikkeli: Santa Cruzin diskografia*
### Studioalbumit

* *Screaming for Adrenaline*  (2013)
* *Santa Cruz*  (2015)
* *Bad Blood Rising*  (2017)
* *Katharsis*  (2019)
* *The Return of the Kings*  (2022)

Lähteet
-------

1. 1 2 3  Sasioglu, Mete: Rokkibändi Santa Cruz haluaa Lauri Tähkän syövän sanansa *Vihdin Uutiset*.  9.1.2013.  Arkistoitu 23.3.2020. Viitattu 9.5.2020.
2. ↑  Poikelus, Jenni: Keskustelua herättänyt Santa Cruz lupaa: Uudistamme kasarimusiikkia *YleX*.  1.3.2013. Viitattu 5.6.2019.
3. ↑  Määttänen, Juusi: Tämä 26-vuotias mies valittiin vuoden tulokkaaksi, pippuroi kiitospuheensa miljoonayleisölle v-sanoilla ja suututti herkkikset – Mutta kuka oikein on Leo Stillman? *Helsingin Sanomat*.  8.2.2018. Viitattu 9.3.2018.
4. 1 2 3 4 5 6 7 8  Bio *Santacruzbandofficial.com*.  8.3.2018.  Arkistoitu 8.4.2018. Viitattu 17.4.2018.
5. ↑  Taidot yhdistettynä karismaan, asenteeseen ja persoonalliseen tyyliin *Susimusa ry*.  7.5.2008.  Arkistoitu 7.12.2008. Viitattu 17.4.2019.
6. ↑  Santa Cruzin Aiming High –video juhlistaa yhtyeen debyyttilevyä *Ilta-Sanomat*.  22.4.2013. Viitattu 24.5.2019.
7. ↑  Musiikkituottajat - Listat - Suomen virallinen lista: Santa Cruz - Screaming for Adrenaline *Musiikkituottajat*. Viitattu 22.10.2015.
8. ↑  Santa Cruz - "Relentless Renegades" *iTunes*. Viitattu 18.4.2018.
9. ↑  Santa Cruz - "Nothing Compares to You" *iTunes*. Viitattu 18.4.2018.
10. 1 2 3  Mattila, Antti: Santa Cruz: Screaming For Adrenaline *Soundi*.  4.5.2013. Viitattu 18.4.2018.
11. ↑  Mäenpää, Arto: Santa Cruz kiertueelle Britteihin *Kaaoszine*.  11.9.2013. Viitattu 24.5.2019.
12. ↑  Mäenpää, Arto: Santa Cruzilta sinkku, video sekä kiertue *Kaaoszine*.  24.1.2014. Viitattu 24.5.2019.
13. ↑  Musiikkituottajat - Listat - Suomen virallinen lista: Santa Cruz - We Are the Ones to Fall *Musiikkituottajat*. Viitattu 22.10.2015.
14. ↑  Kaunisto, J.A.: Santa Cruz laittaa bileet käyntiin, katso video *V2.fi*.  27.10.2014. Viitattu 24.5.2019.
15. ↑  Musiikkituottajat - Listat - Suomen virallinen lista: Santa Cruz - Wasted & Wounded *Musiikkituottajat*. Viitattu 22.10.2015.
16. ↑  Santa Cruzin vauhti kohdallaan: eilen Tavastia, seuraavaksi Lontoo ja New York *Soundi*.  1.11.2014. Viitattu 17.4.2018.
17. ↑  Wetterstrand, Ninni: Santa Cruz keikoistaan Yhdysvalloissa: Sairas meininki *YleX*.  2.1.2015. Viitattu 24.5.2019.
18. ↑  Mäenpää, Arto: Santa Cruzin uusi single kuunneltavissa *Kaaoszine*.  9.2.2015. Viitattu 24.5.2019.
19. ↑  Ruohonleikkauskisoista suoraan NHL-tasolle – Santa Cruz nappasi huikean jenkkisopimuksen *Soundi*.  24.2.2015. Viitattu 17.4.2018.
20. 1 2  Wetterstrand, Ninni: Kotimaisen Santa Cruzin uutuuslevy julkaistaan maailmanlaajuisesti – tulossa iso Euroopan kiertue *YleX*.  15.1.2015. Viitattu 24.5.2019.
21. ↑  Musiikkituottajat - Listat - Suomen virallinen lista: Santa Cruz - Santa Cruz *Musiikkituottajat*.  Arkistoitu 25.9.2015. Viitattu 22.10.2015.
22. 1 2 3  Kinnari, Jyrki: Santa Cruz – Santa Cruz *Kaaoszine*.  4.3.2015. Viitattu 18.4.2018.
23. ↑  Mäenpää, Arto: Santa Cruz kiertueelle Pohjois-Amerikkaan *Kaaoszine*.  16.2.2015. Viitattu 24.5.2019.
24. ↑  Tawast, Sofia: Suomalaisbändi matkalla maailmanmaineeseen – joko pelottaa, Santa Cruz? *YleX*.  24.1.2015. Viitattu 24.5.2019.
25. ↑  Scorpions saapuu Suomeen – luvassa komeat tuplajuhlat! *Soundi*.  5.3.2015. Viitattu 17.4.2018.
26. 1 2  Helsinkiläisrokkarien kiireinen keikkasyksy – Santa Cruz Pohjoismaiden kiertueelle *Soundi*.  17.8.2015. Viitattu 17.4.2018.
27. 1 2  Wetterstrand, Ninni: Santa Cruzin leirissä tapahtuu taas kummia: Esiintyy heviristeilyllä Motörheadin ja Slayerin kanssa ja fiittaa Robinin biisissä *YleX*.  27.8.2015. Viitattu 24.5.2019.
28. ↑  Siltanen, Vesa: No nyt on rokkia: Sebastian Bach ja Santa Cruz vetämässä Twisted Sister -klassikkoa! *Soundi*.  8.2.2016. Viitattu 17.4.2018.
29. ↑  Isoaho, Timo: "Älyttömän siistiä!" – Santa Cruzin idoli ihastui suomalaisiin ja kutsui USA:n-kiertueelle *Soundi*.  23.3.2016. Viitattu 17.4.2018.
30. ↑  Wetterstrand, Ninni: Reckless Love ja Santa Cruz yhdistävät voimansa nimellä Reckless Cruz *YleX*.  30.11.2015. Viitattu 24.5.2019.
31. ↑  Tässä ovat vuoden 2016 Emma-ehdokkaat – eniten ehdokkuuksia saivat Chisu ja JVG *Iltalehti*.  21.1.2016. Viitattu 17.7.2018.
32. ↑  Musiikkituottajat - Listat - Suomen virallinen lista: Santa Cruz - Skydiving Without a Parachute *Musiikkituottajat*. Viitattu 17.11.2016.
33. ↑  Schildt, Saku: "On se vain yksi siisteimmistä fiiliksistä, kun lapsuuden idolisi pyytää sut lavalle" – haastattelussa Santa Cruz *Soundi*.  14.9.2017. Viitattu 17.4.2018.
34. ↑  Wetterstrand, Ninni: Santa Cruz esittää Tehosekoitinta Apulanta-elokuvassa – bändin sisäiset roolit vaihtuvat täysin *YleX*.  8.10.2015. Viitattu 18.4.2018.
35. ↑  Santa Cruz - "Drag Me Down" *iTunes*. Viitattu 18.4.2018.
36. ↑  Siltanen, Vesa: Santa Cruz Sakara-talliin – nuorena menehtyneelle näyttelijälle kumartava single julkaistaan kuun lopussa *Soundi*.  10.5.2017. Viitattu 17.4.2018.
37. ↑  Santa Cruzin tähdittämä CruzFest valtaa Tiivistämön heinäkuussa – Esiintymässä myös muun muassa Death Hawks ja Pietarin Spektaakkeli *Soundi*.  3.7.2017. Viitattu 17.4.2018.
38. ↑  Kokkonen, Venla: Amerikkalainen Rolling Stone ylistää suomalaisbändi Santa Cruzia: "Kansi on meidän seuraava tavoite" *Iltalehti*.  27.7.2017. Viitattu 17.4.2019.
39. 1 2 3  Schildt, Saku: Santa Cruz tiedottaa iloisia uutisia: uuden albumin julkaisupäivä on selvillä, lisäksi on tiedossa 11 keikan Suomen-kiertue *Soundi*.  31.8.2017. Viitattu 17.4.2018.
40. ↑  Musiikkituottajat - Listat - Suomen virallinen lista: Santa Cruz - Young Blood Rising *Musiikkituottajat*. Viitattu 19.04.2018.
41. ↑  Musiikkituottajat - Listat - Suomen virallinen lista: Santa Cruz - Bad Blood Rising *Musiikkituottajat*. Viitattu 17.4.2018.
42. 1 2  Skippari, Terhi: Nuorta rock-verta Suomesta maailmalle: arviossa Santa Cruzin uutuusalbumi "Bad Blood Rising" *Kaaoszine*.  10.10.2017. Viitattu 18.4.2018.
43. ↑  Saarinen, Reija: Emma-ehdokkaat julki - katso ketkä kahmivat eniten ehdokkuuksia *Iskelmä*.  11.12.2017. Viitattu 17.7.2018.
44. ↑  Siikaluoma, Mirko: Käsi pakettiin vain viikkoja ennen Amerikan-kiertuetta – Santa Cruz peruu helmikuun keikkansa *Soundi*.  6.2.2018. Viitattu 17.4.2018.
45. 1 2 3 4  Siltanen, Vesa: "Jätkät potkivat minut ulos bussista" – Santa Cruz natisee liitoksistaan kesken Amerikan-kiertueen *Soundi*.  19.3.2018. Viitattu 17.4.2018.
46. ↑  Kauppinen, Ina: Kesken kiertueen hajonnut Santa Cruz julkaisi kryptisen päivityksen: "Tulemme olemaan okei" *Ilta-Sanomat*.  21.3.2018. Viitattu 18.4.2018.
47. ↑  Schildt, Saku: Santa Cruzin tilanne pysyy umpisolmussa, tiedotetaan sosiaalisessa mediassa – "Tilanne on sydäntäsärkevä ja surullinen" *Soundi*.  10.4.2018. Viitattu 17.4.2018.
48. 1 2 3  Kujanpää, Lauri: Santa Cruz -nokkamies yhtyeen hajoamisesta - "Vuosien tulehtuneet välit" *Voice.fi*.  12.4.2019. Viitattu 12.4.2019.
49. ↑  Siltanen, Vesa: Lost Societyn rumpali vaihtuu uuden levyn julkaisun kynnyksellä *Inferno*.  19.2.2020. Pop Media. Viitattu 8.5.2020.
50. ↑  Siltanen, Vesa: Children of Bodomin raunioista nousee Alexi Laihon uusi yhtye Bodom After Midnight *Inferno*.  16.3.2020. Pop Media. Viitattu 8.5.2020.
51. ↑  Juuti, Mikko: Suomen thrash-ylpeys Lost Society yhdisti voimansa Apocalyptican kanssa – "Jos bändi loppuisi huomenna, niin jälkimaailmalle jäisi hieno musiikkiteos" *Ilta-Sanomat*.  15.11.2019. Sanoma. Viitattu 8.5.2020.
52. ↑  Hänninen, Jarmo: 17 vuoden tauon jälkeen instrumentaalin äärelle – arviossa Apocalyptican "Cell-0" *KaaosZine*.  10.1.2020. Viitattu 8.5.2020.
53. ↑  Siltanen, Vesa: Uusin juonenkäänne Santa Cruz -draamassa: Yhtyeen somekanavilla esiteltiin uusi kitaristi *Soundi*.  17.4.2018. Viitattu 17.4.2018.
54. ↑  Mäenpää, Arto: Santa Cruzin uudelleenrakennus otti takapakkia: Brody DeRozie jätti yhtyeen *Kaaoszine*.  24.5.2018. Viitattu 25.5.2018.
55. ↑  Harju, Minttu: Santa Cruz esittelee uuden kitaristinsa: katso video 19-vuotiaan Pav Cruzin taidonnäytteestä *Kaaoszine*.  10.7.2018. Viitattu 10.7.2018.
56. ↑  Hellberg, Nicole: Santa Cruzin keulamies Archie on tiedottanut tulevan albumin valmistumisesta *Kaaoszine*.  5.11.2018. Viitattu 15.11.2018.
57. 1 2  Vatka, Miia: Vuosi sitten Archie Cruz heitettiin bussista kesken jenkkikiertueen – nyt hän ei tiedä ex-bändikavereidensa tekemisistä mitään: "Myönnän olleeni hankala ihminen" *Iltalehti*.  17.4.2019. Viitattu 17.4.2019.
58. ↑  Santa Cruz Interview Archie Cruz @ Rockfest 7.6.2019 *YouTube*.  11.6.2019. KaaosTV. Viitattu 11.6.2019.
59. 1 2  Mäenpää, Arto: Askel kohti metalcorea: Santa Cruzin uusi kappale "Changing Of Seasons" kuunneltavissa *Kaaoszine*.  8.4.2019. Viitattu 8.4.2019.
60. ↑  Siltanen, Vesa: Santa Cruz tulee ryminällä takaisin, uusi kokoonpano esittäytyy videolla – Studioalbumi ja esiintymisiä luvassa *Soundi*.  8.4.2019. Viitattu 8.4.2019.
61. ↑  Michels, Alexandra: Santa Cruz - 'Tell Me Why'-Single im Stream *Rock Hard*.  21.5.2019. Viitattu 21.5.2019. (saksaksi)
62. ↑  BDSRadio Charts - Billboard Mainstream Rock *Nielsen Broadcast Data Systems*.  31.7.2019.  Arkistoitu 31.7.2019. Viitattu 21.8.2019.
63. ↑  Eriksson, Anssi: Amerikkalaisyhtyeen nokkamies syyttää Santa Cruzia plagioinnista – kuuntele kappaleet ja arvioi itse *Soundi*.  26.5.2019. Viitattu 26.5.2019.
64. ↑  Ekholm, Thea: Suomalaisbändi Santa Cruz sai kutsun Bon Jovin lämppäriksi Tallinnaan – Neuvottelut muista keikoista ovat käynnissä *Tallinna24*.  20.5.2019.  Arkistoitu 5.6.2019. Viitattu 21.5.2019.
65. 1 2  Santa Cruz Unveils New Single 'Tell Me Why'; 'Katharsis' Album Due In September *Blabbermouth.net*.  22.5.2019. Viitattu 22.5.2019. (englanniksi)
66. ↑  Mäenpää, Arto: Santa Cruz tarjoilee kolmannen näytteen tulevalta albumiltaan: kuuntele "Into The War" *Kaaoszine*.  21.8.2019. Viitattu 21.8.2019.
67. ↑  Mori, Aida: Entrevista: SANTA CRUZ - Archie Cruz manda uma mensagem para os fãs, fala sobre a primeira vinda ao Brasil, o novo álbum e muito mais. Vem ver (e ouvir)! *Tramamos*.  7.8.2019.  Arkistoitu 19.8.2019. Viitattu 19.8.2019. (portugaliksi)
68. 1 2 3  Santa Cruz Unveils Lyric Video For 'Into The War' *Blabbermouth.net*.  21.8.2019. Viitattu 21.8.2019. (englanniksi)
69. ↑  Kujanpää, Lauri: Santa Cruz julkaisi uuden singlen - fanit kehuvat kappaletta somessa *Voice.fi*.  25.9.2019. Viitattu 25.9.2019.
70. ↑  Childers, Chad: Santa Cruz Resurrect on the Road in ‘Testify’ Video *Loudwire*.  25.9.2019. Viitattu 9.10.2019. (englanniksi)
71. ↑  Atreyu Announce 20th Anniversary U.S. Tour With Whitechapel, He Is Legend, And More *Kerrang!*.  19.8.2019. Viitattu 19.8.2019. (englanniksi)
72. ↑  Kujanpää, Lauri: Santa Cruz -yhtyeen riveissä kuohuu - kitaristi jätti bändin *Radio City*.  12.9.2019. Viitattu 12.9.2019.
73. ↑  Manninen, Tea: Santa Cruzin tulevalla kiertueella eivät viski- ja olutpullot kilise: "Sopimus koko bändin kanssa, että kukaan ei juo tippaakaan alkoholia" *Ilta-Sanomat*.  17.10.2019. Viitattu 20.10.2019.
74. ↑  Musiikkituottajat - Listat - Suomen virallinen lista: Santa Cruz - Katharsis *Musiikkituottajat*. Viitattu 3.11.2019.
75. ↑  Mickels, Markus: Feeniksin siivet olivatkin vahasta – arviossa uudestisyntyneen Santa Cruzin albumi "Katharsis" *Kaaoszine*.  3.10.2019. Viitattu 3.10.2019.
76. ↑  Nygård, Jaakko: Santa Cruz -pomo Archie Cruz päättää yhteistyön pitkäaikaisen managerinsa Jani Wilundin kanssa *Kaaoszine*.  13.2.2020. Viitattu 16.2.2020.
77. ↑  Aalto-Setälä, Julia: Suomalaisyhtye Santa Cruz jälleen myllerryksessä – basisti lähti *Iltalehti*.  3.5.2020. Viitattu 3.5.2020.
78. 1 2  Isoaho, Timo: Black Sabbath ja Led Zeppelin mainittu – Santa Cruz kurottaa tulevalla levyllään uusiin suuntiin *Soundi*.  29.1.2021. Viitattu 9.3.2021.
79. ↑  Schildt, Saku: Santa Cruz on täällä taas – yhtye omistaa uuden musiikkivideonsa Alexi Laihon muistolle *Soundi*.  19.2.2021. Viitattu 9.3.2021.
80. ↑  Schildt, Saku: Santa Cruz iskee jälleen – jämäkällä kertosäkeellä varustettu single julki, katso uusi video *Soundi*.  9.4.2021. Viitattu 9.4.2021.
81. ↑  Mäenpää, Arto: Santa Cruz -pomo paljastaa saaneensa valmiiksi yhtyeen seuraavan albumin *Kaaoszine*.  6.1.2022. Viitattu 8.1.2022.
82. 1 2  Kujanpää, Lauri: Santa Cruz esittelee uuden kokoonpanonsa - myös uusi kappale julki *Voice.fi*.  25.2.2022. Viitattu 25.2.2022.
83. ↑  Mäenpää, Arto: Santa Cruz tekee paluun keikkalavoille huhtikuussa Whisky a Go Go -klubilla: yhtyeen uusi kitaristi julki *Kaaoszine*.  1.2.2022. Viitattu 1.2.2022.
84. ↑  Vesanen, Olli: Rockfestin artistit esittelyssä: Santa Cruz *Kaaoszine*.  11.04.2019. Viitattu 12.4.2019.
85. 1 2  Korpijaakko, Nadja: Vieraana Santa Cruz: Bad Blood Rising on meidän raskain, mutta samalla juustoisin levy *YleX*.  4.10.2017. Viitattu 18.4.2018.
86. 1 2  Haavisto, Markku: Santa Cruzin sisäiset myrskyt opettivat Archie Cruzille, että menestyäkseen täytyy olla "olla enemmän bisnesmies kuin rock-tähti" *YleX*.  12.4.2019. Viitattu 13.4.2019.
87. ↑  Järvinen, Samuel: Santa Cruzin uusi kappale "Under The Gun" julkaistu *Kaaoszine*.  25.2.2022. Viitattu 27.2.2022.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Santa Cruz (yhtye)**.
* Santa Cruz -yhtyeen kotisivut
* Santa Cruz Yle Elävä arkistossa
* Santa Cruz verkkosivustolla AllMusic.com (englanniksi)

Santa Cruz

| 
* Archie Cruz
* Ero Cruz
* Toxy Cruz
* Joe Perez

 |
| --- |
| 
* Leo Stillman
* Tomi Pulkkinen
* Johnny Cruz
* Middy Cruz
* Tazzy Cruz
* Brody DeRozie
* Jordan Marshall
* Pav Cruz

 |

|  |  |
| --- | --- |
| Studioalbumit | 
* *Screaming for Adrenaline*
* *Santa Cruz*
* *Bad Blood Rising*
* *Katharsis*
* *The Return of the Kings*

 |
| EP:t | 
* *Another Rush of Adrenaline*
* *Anthems for the Young 'n' Restless*

 |
| Singlet | 
* "Relentless Renegades"
* "Nothing Compares to You"
* "We Are the Ones to Fall"
* "Wasted & Wounded"
* "My Remedy"
* "Skydiving Without a Parachute"
* "Drag Me Down"
* "River Phoenix"
* "Young Blood Rising"
* "Changing of Seasons"
* "Tell Me Why"
* "Into the War"
* "Testify"
* "Under The Gun"
* "Crossfire"
* "Here Comes The Revolution"

 |
| Muuta | 
* Santa Cruzin diskografia

 |